Azərbaycan Respublikası vergilər nazirinin 18.12.2015-ci il tarixli 1517040101948100 nömrəli Əmri ilə təsdiq edilmişdir

**Bina tikintisi fəaliyyəti ilə məşğul olan şəxsin seçdiyi vergitutma**

**metodu barədə MƏLUMAT FORMASININ doldurulması**

# QAYDASI

“**Bina tikintisi fəaliyyəti ilə məşğul olan şəxsin seçdiyi vergitutma metodu barədə** **məlumat**” forması Azərbaycan Respublikası Vergi Məcəlləsinin 218.1.3-cü maddəsində göstərilən şəxslər tərəfindən tikinti-quraşdırma işlərinə başladığı andan 30 gün müddətində doldurularaq uçotda olduqları vergi orqanına təqdim edilir və Şəxsin seçdiyi vergitutma metodunu həmin tikinti-quraşdırma işləri başa çatanadək dəyişdirmək hüququ yoxdur. **Məlumat forması 4 bölmədən ibarətdir.**

**1.** **“Məlumat formasının verilməsini şərtləndirən hal”** 1.1 sətrində sadələşmiş vergi ödəyicisi olmaq hüququndan istifadə etməsi, 1.2 sətrində sadələşmiş vergi ödəyicisi olmaq hüququndan istifadə etməməsi göstərilir.

**2.** **“Məlumat formasının** **təqdim edildiyi vergi orqanı”** bölməsində müvafiq vergi orqanının adı 2.1 sətrindəki xanalarda göstərilir.

**3.** **“Vergi ödəyicisi haqqında”** bölməsində vergi ödəyicisinin adı 3.1 sətrindəki xanalarda, VÖEN məlumatları isə 3.2 sətrindəki xanalarda göstərilir.

**4.** **“Əlavə məlumatlar”** bölməsinin 4.1 sətrindəki xanalarda tikinti-quraşdırma işlərinə başladığı tarix, 4.2 xətrində isə tikinti-quraşdırma işlərinə başladığı andan 30 gün müddətində təqdim ediləcəyi göstərilir.

**5.** Formanın 4.3 və 4.4-cü sətrində əks etdirilmiş ifadələr qanunvericiliyin tələblərinə əsasən ödəyicisinin sadələşdirilmiş vergitutma metodunu seçdiyi halda etməli olduğu hərəkətlər barədə onu məlumatlandırılması məqsədini daşıyır.

**6.** Məlumat formasını imzalayan səlahiyyətli şəxsin soyadı 4.5-də, adı 4.6-də, atasının adı 4.7-də, Məlumat formasını təqdim edilmə tarixi (gün, ay və il) 4.8 xanasında, vergi ödəyicisinin və ya səlahiyyətli nümayəndəsinin imzası 4.9, möhürü 5.0-cu xanalarında göstərilir.

Məlumat forması kağız formatda təqdim olunduqda, məlumat formasının 1- 4-cü bölmələrinin bütün rekvizitləri azərbaycan dilində (latın qrafikasında) böyük çap hərfləri ilə qara və ya tünd göy rəngli qələmdən (karandaşla doldurulmasına icazə verilmir) istifadə edilərək vergi ödəyicisi və ya onun səlahiyyətli nümayəndəsi tərəfindən yazılmalıdır. Məlumat formasının kompüter vasitəsilə də doldurulmasına icazə verilir. Məlumat forması şəxsin səlahiyyətli nümayəndəsi tərəfindən təqdim edildikdə səlahiyyəti təsdiq edən sənədin məlumat formasına əlavə edilməməsi ona baxılmasından imtina edilməsinə əsas verir.

\* \* \*